ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากสถานีไฟฟ้าย่อยมุกดาหาร ๒ ไปยังสถานีไฟฟ้าย่อยชัยภูมิ

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทยจะดำเนินการสำรวจทั่วไปเพื่อก่อสร้างสายส่งไฟฟ้าขนาด ๕๐๐ กิโลโวลต์ โดยมีเขตเดินสายไฟฟ้าข้างละไม่เกิน ๔๐ เมตร จากสถานีไฟฟ้าย่อยมุกดาหาร ๒ ซึ่งตั้งอยู่ในท้องที่อำเภอเมืองมุกดาหาร จังหวัดมุกดาหาร ไปยังสถานีไฟฟ้าย่อยชัยภูมิ ซึ่งตั้งอยู่ในท้องที่อำเภอเมืองชัยภูมิ จังหวัดชัยภูมิ โดยมีรายละเอียดในการสำรวจผ่านเขตจังหวัด อำเภอและกิ่งอำเภอต่าง ๆ ดังนี้ คือ

๑. จังหวัดมุกดาหาร

๑. อำเภอเมืองมุกดาหาร

๒. อำเภอคำชะอี

๓. อำเภอนิคมคำสร้อย

๒. จังหวัดยโสธร

๑. อำเภอเลิงนกทา

๒. อำเภอกุดชุม

๓. อำเภอทรายมูล

๔. กิ่งอำเภอไทยเจริญ

๓. จังหวัดร้อยเอ็ด

๑. อำเภอเมืองร้อยเอ็ด

๒. อำเภอจตุรพักตรพิมาน

๓. อำเภออาจสามารถ

๔. อำเภอธวัชบุรี

๕. อำเภอเสลภูมิ

๖. อำเภอโพนทอง

๗. อำเภอหนองพอก

๘. กิ่งอำเภอเชียงขวัญ

๔. จังหวัดมหาสารคาม

๑. อำเภอวาปีปทุม

๒. อำเภอบรบือ

๓. อำเภอนาเชือก

๔. กิ่งอำเภอกุดรัง

๕. จังหวัดขอนแก่น

๑. อำเภอบ้านไผ่

๒. อำเภอหนองสองห้อง

๓. อำเภอพล

๔. อำเภอชนบท

๕. กิ่งอำเภอบ้านแฮด

๖. จังหวัดชัยภูมิ

๑. อำเภอเมืองชัยภูมิ

๒. อำเภอคอนสวรรค์

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒ เมษายน พ.ศ. ๒๕๓๙

โอภาส  จันทน์พยอม

รองผู้ว่าการฝ่ายก่อสร้าง ทำการแทน

ผู้ว่าการการไฟฟ้าฝ่ายผลิตแห่งประเทศไทย